stanford-oval/wikipedia huggingface dataset:
Tuomas Huhtanen

| Tuomas Huhtanen> Henkilötiedot |
| --- | --- |
Syntynyt: 16. maaliskuuta 1987 (ikä 37) Noormarkku, Suomi
Kansalaisuus:   Suomi
Jääkiekkoilija
Lempinimi:  Hupi
Pelipaikka:  vasen laitahyökkääjä
Maila:  vasen
Pituus:  186 cm
Paino:  94 kg
Seura
Seura:  Karhu HT
Sarja:  Suomi-sarja
Pelaajaura
Pääsarjaura:  2005–
Aik. seurat:  Ässät (SML) Lukko (SML) HIFK (SML) Jokipojat (Mestis) Ilves (SML) KooKoo (SML) Peliitat (Mestis) Kiekko-Vantaa (Mestis)
Tuomas Huhtanen (s. 16. maaliskuuta 1987 Noormarkku) on suomalainen entinen jääkiekkoilija, joka pelasi viimeksi kaudella 2020-2021 Suomi-sarjajoukkue Karhu HT:ssä. Hän on pelipaikaltaan vasen laitahyökkääjä. Huhtasta on luonnehdittu pelityyliltään voimahyökkääjäksi.
Ura > Maajoukkueura

Huhtanen pelasi alle 20-vuotiaiden MM-kilpailuissa vuonna 2007. Hän on pelannut myös viisi poikien maaottelua.
Zapoljarnyin piiri
Aiheesta muualla

Zapoljarnyin piirin sivusto (Arkistoitu – Internet Archive) (venäjäksi) (zrnao.ru)
Zapoljarnyin piiri Nenetsian autonomisen piirikunnan sivustolla (Arkistoitu – Internet Archive) (venäjäksi) (adm-nao.ru)
Tunarin päiväkirja

| Tunarin päiväkirja> Perfect World |
| --- | --- |
Tyyli:  Tilannekomedia
Kestoaika:  30 min
Luoja(t):  Mark Grant
Pääosissa:  Paul Kaye  Nina Wadia  Michael Cochrane  Derren Litten
Alkuperämaa:  Yhdistynyt kuningaskunta
Verkko:  BBC Two
Esitetty:  25.2.2000 – 25.6.2001
Tuotantokausia:  2
Jaksoja:  13
Tuotanto
Tuottaja(t):  Lucy Robinson,  Mark Chapman
Vastaava(t) tuottaja(t):  Danielle Lux,  Charles Brand
Ohjaaja(t):  Mark Chapman,  Nick Wood
Käsikirjoittaja(t):  Mark Grant,  Mark Chapman
Tuotantoyhtiö(t):  Endemol UK,  Tiger Aspect Productions
Aiheesta muualla
IMDb 
Tunarin Päiväkirja (engl. Perfect World) on brittiläinen Mark Grantin ja Mark Chapmanin käsikirjoittama tv-komediasarja, jota lähetettiin BBC Two-kanavalla vuosina 2000–2001 (Chapman myös ohjasi ensimmäisen tuotantokauden jaksot). Sarjassa seurataan kansainvälisen wc-tarviketehtaan toimistossa työskentelevän, työmoraaliltaan laiskan ja käytökseltään häikäilemättömän apulaismarkkinointipäällikkö Bob Slayn elämää. Suomessa ohjelmaa lähetti Nelonen vuonna 2002.
Näyttelijät

| 0 | 1 | 2 |
| --- | --- | --- |
|   Paul Kaye   | … |   Apulaismarkkinointipäällikkö Bob Slay    |
|   Derren Litten   | … |   Toimistotyöntekijä Vaughan Rogers    |
|   Nina Wadia   | … |   Sihteeri Margaret "Maggie" Stone    |
|   Michael Cochrane   | … |   Markkinointiosastopäällikkö Terrence Bentley     |
|   Tasha de Vasconcelos   | … |   Lauren Hudson, Slayn tyttöystävä (1. tuotantokausi)   |
|   Dariel Pertwee   | … |   Briony, Rogersin naisystävä/vaimo    |
|   Hannah Storey   | … |   Toimistotyöntekijä Julia    |
Jaksot > Ensimmäinen tuotantokausi (2000)

| # | Englanninkielinen nimi | Suomenkielinen nimi | Alkuperäinen esityspäivä |
| --- | --- | --- | --- |
| 1 | Parents | Vanhemmat | 25. helmikuuta 2000 |
Poikamies Bob Slay on tarkoitus tavata tyttöystävänsä Laurenin miljardöörivanhemmat, jotka ovat hylänneet Laurenin aikaisemmat poikaystäväehdokkaat. Kuultuaan perheen varallisuudesta Bob joutuu tasapainoilemaan tulevien appivanhempien rahojen tavoittelemisen ja näihin inholla suhtautuvan Laurenin parisuhteen välillä.
| 2 | Deadline | Deadline | 3. maaliskuuta 2000 |
Vaughan on kauhuissaan, koska hän on tehnyt oman osuutensa kuukausi sitten jaetusta tärkeästä yhteistyöprojektista, mutta Bob ei ole edes aloittanut projektia. Bobin kauhuksi markkinointiosastopäällikkö vaatii projektin itselleen nähtäväksi jo määräpäivän aamuna, mikä saa myös Vaughanin pelkäävän mahdollisia potkuja.
| 3 | Tarquin | Kaksoisveli | 10. maaliskuuta 2000 |
Bobin osastolle saapuu päätoimistolta naisvirkailija arvioimaan henkilökunnan toimintaa osastolla. Valitettavasti Bob on ehtinyt esittää loukkauksia virkailijaa kohtaan, johon hän keksii tekosyyksi esittää kuvitteellista kaksoisveljeään Tarquinia.
| 4 | Charity | Hyväntekeväisyys | 17. maaliskuuta 2000 |
Markkinoinnin ja kirjanpidon osastot kilpailevat keskenään siitä, kumpi saa kerättyä enemmän rahaa hyväntekeväisyysviikon aikana. Kilvoittelun innoittamina myös Bob ja kirjanpito-osaston Spencer osallistuvat tapahtumaan erilaisin tempauksin.
| 5 | Money | Raha | 24. maaliskuuta 2000 |
Bob on Vaughanille velkaa 200 puntaa, mutta hänen luottokorteillaan ei ole katetta eikä pysty maksamaan tälle. Tilannetta hankaloittaa myös Laurenille annettu lupaus päivällisen tarjoamisesta kalliissa luksusravintolassa.
| 6 | Love | Rakkaus | 31. maaliskuuta 2000 |
Vaughanin ja Brionyn välille kehkeytyy ero, jonka seurauksena Bob yrittää piristää masentunutta kollegaansa kertomalla sihteeri Maggien olevan ihastunut tähän. Maggie ei kuitenkaan esitä kiinnostuksen merkkejä, jolloin Bob koittaa korjata Vaughanin ja Brionyn välit. Lauren jättää Bobin.
Jaksot > Toinen tuotantokausi (2001)

| # | Englanninkielinen nimi | Suomenkielinen nimi | Alkuperäinen esityspäivä |
| --- | --- | --- | --- |
| 1 | Revenge | Kosto | 14. toukokuuta 2001 |
Maggie on ihastunut internetin treffihuoneessa romanttiseen henkilöön, joka paljastuu lopulta Bobin tekemäksi pilaksi. Kostoksi Maggie juottaa Bobin yrityksen juhlissa humalaan ja alkaa levittää osastolla huhua hänen ja Bobin rakkaussuhteesta. Markkinointiosastopäällikkö puolestaan päättää kokeilla homoseksuaalista elämäntapaa, jonka kohteeksi Vaughan joutuu Bobin valheiden seurauksena.
| 2 | Family Values | Perhe | 21. toukokuuta 2001 |
Venäjältä saapuu tärkeä asiakas, joka tuo liikematkalle mukaansa hurmaavan Anna-tyttären, johon Bob ihastuu. Maggie kiusoittelee Bobia väittämällä vieraille olevansa naimisissa Bobin kanssa ja odottaa lasta. Tilanne kääntyy Bobin eduksi, kun Maggien perhe saapuu vierailulle Intiasta.
| 3 | Home | Koti | 28. toukokuuta 2001 |
Bob joutuu asunnottomaksi, kun hänen ja uuden tyttöystävän suhde päättyy eroon. Hän kuitenkin kehuskelee osastolla omistavansa ison asunnon Thames-joen ääreltä, jolloin Maggie kiusallaan ehdottaa samoihin aikoihin vaimonsa ulosheittämälle markkinointiosastopäällikölle, että tämä muuttaisi Bobin kanssa asumaan. Bobin on pakko turvautua kepulikonsteihin ja huijaa Vaughanin sedän asunnon avaimet Vaughanilta.
| 4 | Best Man | Best Man | 4. kesäkuuta 2001 |
Vaughan ja Briony ovat menossa naimisiin, mutta Bobia ei ole valittu bestmaniksi, minkä seurauksena hän yrittää juonia pestin itselleen.
| 5 | Fast Track | Vauhtiraita | 11. kesäkuuta 2001 |
Maggie pitää päiväkirjaa sanomalehden uutisartikkelia varten ja saa naisavustajan, jonka Bob yrittää juonitella itselleen.
| 6 | Graduates | Opinnot | 18. kesäkuuta 2001 |
Bob kehuskelee lisänneensä ansioluetteloonsa merkinnät huippuarvosanoista Oxfordin yliopistosta, jonka seurauksena Maggie ehdottaa huijauksesta tietämättömälle markkinointiosastopäällikölle, että Bob pitäisi valmistuneille opiskelijoille kannustavan yrityksen mainospuheen yliopistolla.
| 7 | Mutiny | Kapina | 25. kesäkuuta 2001 |
Bob palaa Havaijin lomaltaan 3 viikkoa myöhässä ja saa kuulla, että hänen työtehtävänsä ja tittelinsä on siirretty Vaughanille. Markkinointiosastopäällikkö ilmoittaa yrityksen Rion konferenssin lähestyvän, minkä seurauksena Bob päättää juonia asemansa takaisin tyrannimaisesti käyttäytyvältä Vaughanilta.
Tropic Thunder

| Tropic Thunder |
| --- | --- |
 Virallinen elokuvateatterijuliste.
Ohjaaja:  Ben Stiller
Käsikirjoittaja:   Ben Stiller  Justin Theroux  Etan Cohen 
Tuottaja:   Stuart Cornfeld  Eric McLeod  Ben Stiller 
Säveltäjä:  Theodore Shapiro
Kuvaaja:  John Toll
Leikkaaja:  Greg Hayden
Pääosat:   Ben Stiller  Robert Downey Jr.  Jack Black  Jay Baruchel  Brandon T. Jackson  Steve Coogan  Nick Nolte  Danny McBride  Matthew McConaughey  Tom Cruise 
Valmistustiedot
Valmistusmaa:   Yhdysvallat  Yhdistynyt kuningaskunta  Saksa
Tuotantoyhtiö:  Red Hour Productions DreamWorks Pictures
Levittäjä:  DreamWorks Pictures Paramount Pictures
Ensi-ilta:   13. elokuuta 2008  19. syyskuuta 2008
Kesto:  107 minuuttia
Alkuperäiskieli:  englanti
Budjetti:  92 000 000 $
Tuotto:  188 072 649 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Tropic Thunder on vuonna 2008 ensi-iltansa saanut yhdysvaltalainen toimintakomediaelokuva. Elokuvan ohjasi Ben Stiller, joka myös käsikirjoitti elokuvaa yhdessä Justin Theroux'n ja Etan Cohenin kanssa. Stillerin lisäksi elokuvan pääosissa nähdään Jack Black ja Robert Downey Jr. kanssa.
Downey Jr:n rooli huomioitiin parhaan miessivuosan Oscar-ehdokkuudella.
Juoni

Elokuva kertoo näyttelijöistä, jotka pyrkivät tekemään historian kalleinta sotaelokuvaa. Liian suuriksi nousseiden kustannuksen vuoksi studio kuitenkin lakkauttaa hankkeen, mutta elokuvan ohjaaja, Damien (Steve Coogan), kieltäytyy kuvausten lopettamisesta. Hän vie näyttelijänsä Kaakkois-Aasian viidakoihin, jossa hän voisi käyttää räjäytysefektejä pelotellakseen heitä, mutta ohjaaja astuukin vanhaan miinaan ja räjähtää. Näyttelijät luulevat tapahtunutta näytellyksi, mutta se ei olekaan näyteltyä. Flaming Dragons -nimisen heroiinifirman sotilaat kuulevat miinan räjähdyksen ja tulevat paikan päälle. Samaan aikaan räjäytysefektien tekijä kyselee ohjaajaa, mutta ohjaaja ei vastaa, joten hän päättää räjäyttää räjähteet. Silloin sotilaat hyökkäävät näyttelijöiden kimppuun ja pelästyvät räjähdystä, joten he lähtevät pois. Tugg Speedman (Ben Stiller) uskoo tätäkin osaksi elokuvaa, mutta muut alkavat jo epäröimään. Erimielisyyksien jälkeen, Tugg lähtee eri suuntaan yksin, ja jää sotilaiden vangiksi, jotka vievät hänet heidän päämajaansa. Samaan aikaan muut kävelevät viidakossa, mutta kun he löytävät avoimen osuuden mäen päällä, he näkevät kiikareilla taloja. Ulkona he näkevät sotilaita, jotka kiduttavat Tuggia ja päättävät pelastaa hänet. He menevät pelastamaan hänet, ja lopulta he kaikki pelastuivat.
Näyttelijät

| 0 | 1 | 2 |
| --- | --- | --- |
|   Ben Stiller   | … |   Tugg Speedman    |
|   Robert Downey Jr.   | … |   Kirk Lazarus    |
|   Jack Black   | … |   Jeff "Läski" Portnoy    |
|   Nick Nolte   | … |   John "Neliapila" Tayback    |
|   Steve Coogan   | … |   Damien Cockburn    |
|   Jay Baruchel   | … |   Kevin Sandusky    |
|   Danny McBride   | … |   Cody Underwood    |
|   Brandon T. Jackson   | … |   Alpa Chino    |
|   Bill Hader   | … |   Rob Slolom    |
|   Matthew McConaughey   | … |   Rick "Pecker" Peck    |
|   Tom Cruise   | … |   Les Grossman    |
|   Brandon Soo Hoo   | … |   Tran    |
|   Reggie Lee   | … |   Byong    |
|   Trieu Tran   | … |   Tru   |
Tuotanto

Owen Wilsonilla oli alun perin tarkoitus olla rooli elokuvassa, mutta hän joutui jättämään elokuvan kesken kuvausten. Elokuussa 2007 hän joutui sairaalahoitoon yritettyään itsemurhaa. Tämän jälkeen hän päätti itse jättää elokuvan teon.
Useat julkisuuden henkilöt esiintyvät elokuvassa omana itsenään. Valkokankaalla vilahtavat nopeasti muun muassa Tobey Maguire, Tyra Banks, Martin Lawrence, Tom Hanks, Sean Penn, Jason Bateman, Lance Bass, Jennifer Love Hewitt ja Jon Voight.
Aiheesta muualla

Aleksi Salonen: Tropic Thunder (2/5)  01.03.2009. Filmgoer. Arkistoitu 5.3.2016. Viitattu 8.12.2009.
Zaraisk

| Zaraisk Зарайск |
| --- | --- |
 Zaraiskin kremlin muuria.
 vaakuna
 Moskovan alue Venäjällä, alla kaupungin sijainti alueella
 Zaraisk
 Koordinaatit: 54.7582°N, 38.8821°E 
Valtio:  Venäjä
Subjekti:  Moskovan alue
Piiri:  Zaraisk
Pinta-ala:  
 – Kokonaispinta-ala:  20,5 km²
Korkeus:  120 m
Väkiluku (2010)  ():  24 645
 – Väestötiheys:  1 202 as./km²
Aikavyöhyke:  UTC+3 (MSK)
 
 zaraysk-adm.ru 
Infobox OKVirheellinen NIMI-arvo: 
Zaraisk (ven. Зара́йск) on kaupunki Moskovan alueella Venäjällä. Se sijaitsee Okaan laskevan Osjotr-joen rannalla 162 kilometriä Moskovasta kaakkoon. Luhovitsysta haarautuva tavaraliikenteen rata yhdistää sen Moskovan ja Rjazanin väliseen rautatiehen. Kaupunki on Zaraiskin piirin keskus. Asukkaita on 24 645 henkeä (vuonna 2010).
Pyhän Nikolaoksen katedraali Zaraiskin kremlissä.
Kaupunki mainitaan ensimmäisen kerran 1200-luvulla. Aluksi siitä käytettiin nimiä Krasnoje, Novgorod-na-Osjotre, Osjotr ja linnoituksessa sijainneen kirkon mukaan Nikola Zarazskoi. Nykyinen 1700-luvulla vakiintunut nimitys perustuu kirkon sijaintia kuvaavaan murresanaan zarazy ”kuoppainen, rotkoinen paikka”.
Vuosina 1528–1531 Moskovan Venäjän etelärajalla sijainneeseen Zaraiskiin rakennettiin kivinen linnoitus eli kreml, jota vastaan tataarien joukot hyökkäilivät vuosina 1533, 1541 ja 1570. 1600-luvun alussa kaupungin lähellä käytiin taisteluja Ivan Bolotnikovin talonpoikaisarmeijan ja tsaari Vasili Šuiskin joukkojen välillä. Vuonna 1608 puolalaiset valloittivat ja hävittivät kaupungin. Vuonna 1610 linnoituksen päälliköksi tuli ruhtinas Dmitri Požarski, joka ryhtyi johtamaan maan vapauttamista miehittäjistä. Venäjän laajennuttua linnoitus menetti strategisen merkityksensä.
1600-luvulla Zaraisk oli huomattava kauppa- ja käsityöläiskaupunki.  Vuonna 1778 siitä tuli Rjazanin lääniin kuuluneen kihlakunnan keskus. 1800-luvun puolivälin jälkeen Zaraiskin kaupallinen merkitys väheni huomattavasti sen jäätyä syrjään Moskovan ja Rjazanin välisestä maantiestä ja rautatiestä. 1800-luvun lopussa kaupunkiin syntyi nahka- ja tekstiiliteollisuutta.
Nykyään kaupungissa on tekstiili-, jalkine, rakennustarvike- ja elintarviketeollisuutta. Nähtävyyksistä huomattavin on tiilestä ja kivestä rakennettu kreml, jonka kulmissa on neljä pyöreää tornia ja niiden välissä kolme neliskulmaista porttitornia. Muurien sisäpuolella sijaitsevat muinaisvenäläiseen tyyliin vuonna 1681 rakennettu Nikolaoksen katedraali ja klassistinen Johannes Kastajan kirkko vuodelta 1821. Nikolaoksen kirkon sisällä on kolme puuleikkauksin ja -veistoksin koristeltua barokki- ja rokokootyylistä ikonostaasia.
1700-luvun lopulla laaditun asemakaavan mukaan rakennetun keskustan nähtävyyksiä ovat barokkityyliset Marian ilmestyksen (1777) ja Kolminaisuuden (1776–1788) kirkot, 1800-luvun klassistiset kauppiastalot sekä vuonna 1835 rakennettu Pyhän Eliaan kirkko. 13 kilometrin päässä kaupungista Darovojen kylässä on kirjailija Fjodor Dostojevskin isälle kuulunut kartano. Zaraiskin kremlin vierestä vuonna 1980 löydetty paleoliittisen kauden asuinpaikka on Moskovan alueen vanhin tunnettu ihmisasutus.
Aiheesta muualla

Kuvia tai muita tiedostoja aiheesta Zaraisk Wikimedia Commonsissa
Zaraiskin piirin sivusto (venäjäksi)
Epävirallinen kaupunkiportaali (Arkistoitu – Internet Archive) (venäjäksi)
Moskovan alueen kaupungit
Nisäkkäät

| Nisäkkäät |
| --- | --- |
 Eri nisäkäslajeja.
 Myöhäistriaskausi–Nykyaika (Holoseeni) 225–0 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia  Linnaeus, 1758
Ala- ja osaluokat
 Prototheria (munivat nisäkkäät)  Theria (synnyttävät nisäkkäät) Eutheria (istukkanisäkkäät)  Marsupialia (pussieläimet) 
Katso myös
   Nisäkkäät Wikispeciesissä   Nisäkkäät Commonsissa 
Infobox OKNimi-testi OK: 
Nisäkkäät (Mammalia) ovat tasalämpöisiä, selkärankaisia eläimiä, jotka yleensä synnyttävät eläviä poikasia. Emot ruokkivat poikasia maitorauhasten erittämällä maidolla nisäksi kutsuttujen rakenteiden kautta. Nisäkkäiden eli vanhalta nimeltään imettäväisten ominaispiirre on myös se, että tiineysaikana emon elimistöstä siirtyy happea ja ravintoaineita sikiölle istukan kautta. Muita tyypillisiä piirteitä ovat hikirauhaset, ihoa peittävä karvapeite, kolme keskikorvan luuta (vasara, alasin ja jalustin), neljä raajaa, isokorteksi-alue aivoissa ja yhdestä luusta koostuva alaleuka. Nisäkkäiden lihaksikas pallea erottaa sydämen, keuhkot ja muita elimiä vatsaontelosta, kun taas muilla selkärankaisilla pallea on joko kalvomainen tai sitä ei ole lainkaan. Useimmilla nisäkkäillä on eri ruokatyyppeihin erikoistuneet hampaat. Nisäkkäillä on myös nelilokeroinen sydän, kaksinkertainen ja täydellinen verenkierto sekä toisin kuin muilla selkärankaisilla niiden (täysin kehittyneissä) punasoluissa ei ole tumaa. Lisäksi nisäkkäillä on vain vasemmalle kaareutuva aortankaari, kun linnuilla on oikealle kaartuva ja kaloilla, matelijoilla ja sammakkoeläimillä on molempiin suuntiin kaareutuvat aortankaaret.
Nisäkkäät eroavat kaikista muista selkärankaisista erityisesti siten, että ne synnyttävät eläviä poikasia eli ovat vivipaarisia, kun taas linnut ja (useimmat) matelijat munivat. Tämä nähdään usein nisäkkäitä sitovana piirteenä, mutta se ei ole kuitenkaan täysin ehdoton, sillä nisäkkäisiin kuuluvan nokkaeläinten lahkon viisi lajia munivat. Nisäkkäiden luokkaan kuuluu vielä lisäksi joukko muita ryhmiä, jotka voidaan jakaa kahteen osaan lisääntymistavan perusteella. Pussieläinten (Metatheria) kohdalla sikiön alkuvaiheen kehitys tapahtuu emon sisällä, minkä jälkeen sikiö siirtyy erityiseen pussiin, jossa se kehittyy lopun aikaa. Pussieläimet ovat nokkaeläinten tapaan tyypillisiä Australian eläimistölle. Istukkanisäkkäiden (Eutheria) kohdalla kehitys tapahtuu pitemmälle kohdussa.
Nisäkkäät kehittyivät noin 200 miljoonaa vuotta sitten eläneistä Therapsida-luokan synapsideista. Carl von Linné keksi nisäkkäiden luokan nimen vuonna 1798 luokiteltuaan ensin kasveja niiden lisääntymiselinten perusteella, ja jatkoi samalla linjalla eläinten luokittelua ja kiinnitti huomiota tiettyjen eläinten nänneihin eli nisiin (lat. mammae).
Monimuotoisuus

Vaikka nisäkkäitä on lajimäärällisesti muihin eläinryhmiin verrattuna vähän, kuuluu nisäkkäisiin hyvin kirjava joukko erilaisiin olosuhteisiin ja elinympäristöihin sopeutuneita eläimiä. Nisäkästutkimuksen perusteoksiin lukeutuvan Mammal Species of the World -kirjan kolmannen painoksen (2005) mukaan maailmassa elää 5 416 nisäkäslajia. Aikaisemmassa, toisessa painoksessa (1993) lajeja oli vain 4 629. Lajit jakaantuvat 29 lahkon kesken, joista lajimääräisesti mitattuna suurin on jyrsijöiden lahko 2 277 lajilla. Esihistoriallisia ja sukupuuttoon kuolleita nisäkäslajeja tunnetaan noin 4 000. Nisäkkäät ovat sopeutuneet niin vesi- kuin maaelämäänkin tai molempiin yhtäaikaisesti – hylkeet, saukot ja virtahevot näistä esimerkkeinä. Suurin osa nisäkkäistä elää neljällä jalalla maanpinnalla, mutta lähes viidesosalla niistä on lentokyky (lepakot) tai hieman rajoittuneempi liitokyky (kaguaanit, liito-oravat). Jotkin lajit, kuten kontiaiset, taas elävät maan alla ja tulevat maanpinnalle vain ajoittain. Oravien ja apinoiden joukossa on lajeja, jotka elävät enimmäkseen puissa.
Maailman suurin nisäkäs on sinivalas, joka voi painaa 220 tonnia ja olla yli 30 metrin pituinen. Maalla elävistä nisäkkäistä suurin on afrikannorsu, jonka korkeus on noin 3,5 metriä ja paino 6,6 tonnia. Jo sukupuuttoon kuollut maalla elänyt Indricotherium painoi afrikannorsua kolme kertaa enemmän. Pienimpiä nisäkkäitä ovat etruskipäästäinen ja siankuonolepakko, jotka painavat kahdesta kolmeen grammaa. Nisäkkäiden elinikä vaihtelee alle vuodesta (päästäiset) lähes 200 vuoteen (grönlanninvalas). Nisäkkäisiin kuuluu niin päivällä kuin öiseenkin aikaan aktiivisia eläimiä, jotka käyttävät ravintonaan joko lihaa, kasveja tai hyönteisiä. Jotkin nisäkkäät, kuten ihminen ja rotat, ovat kaikkiruokaisia, eli eivät ole erikoistuneet mihinkään tiettyyn ravintotyyppiin.
Ihminen on hävittänyt luonnonvaraisten nisäkkäiden elinympäristöjä ja alkanut kasvattaa tuotantoeläimiä. Tämä on vähentänyt luonnonvaisten nisäkkäiden määrää ja aiheuttanut kuudennen joukkosukupuuton. On arvioitu, että kaikkien luonnonvaraisten nisäkkäiden biomassa on vain 4 prosenttia kaikista nisäkkäistä ja 96 prosenttia nisäkkäistä on nykyisin ihmisiä ja ihmisen kasvattamia tuotatoeläimiä. Luonnonvaraisten nisäkkäiden kokonaisbiomassa on ollut ennen ihmisen vaikutusta noin 6 kertaa (83%) suurempi kuin nykyisin olemassa olevien villinisäkkäiden biomassa.
Evoluutio ja taksonomia > Taksonomia

Fylogeneettisesti Mammalia määritellään nokkaeläinten, pussieläinten ja istukkanisäkkäiden lähimmän yhteisen kantamuodon jälkeläisiksi. Tämä tarkoittaa, että jotkin sukupuuttoon kuolleet ”nisäkäsryhmät” eivät kuulu itse Mammalia-luokkaan, vaikka monilla niistä on nisäkkäille tunnusomaisiksi määriteltyjä piirteitä, joiden perusteella ne muuten luokiteltaisiin nisäkkäiksi. Nämä ”nisäkkäät” luokitellaan yleensä luokkaan Mammaliaformes.
Aiemmin nisäkkäät luokiteltiin kolmeen alaluokkaan, jotka olivat pussieläimet, nokkaeläimet ja istukkanisäkkäät. Tämänkaltainen luokittelu osoittautui virheelliseksi, ja nykyään nisäkästutkijat jakavat nisäkkään kahteen alaluokkaan, jotka ovat Prototheria (”munivat nisäkkäät”) ja Theria (”synnyttävät nisäkkäät”). Edeltävän alaluokan ainoa lahko on nokkaeläimet, ja jälkimmäinen jaetaan pussieläinten ja istukkanisäkkäiden osaluokkiin, joihin kuuluvat kaikki muut nykyiset nisäkäslahkot. Syynä tähän ratkaisuun on se, että aiempi luokittelu antoi vaikutelman, ettei pussieläimillä olisi lainkaan istukkaa.
Alla nykyistä käsitystä vastaava nisäkkäiden luokittelu.
Prototheria – munivat nisäkkäät
Theria – synnyttävät nisäkkäät
Eutheria – istukalliset nisäkkäät
Metatheria – pussieläimet
| Suomenkielinen nimi | Tieteellinen nimi | Kuvaus | Sukuja | Lajeja |
| --- | --- | --- | --- | --- |
| Nokkaeläimet | Monotremata |  | 3 | 5 |
|  | Afrosoricida | Tanrekit ja kultamyyrät | 19 | 51 |
| Sorkkaeläimet | Artiodactyla |  | 89 | 240 |
| Petoeläimet | Carnivora |  | 126 | 286 |
| Valaat | Cetacea |  | 40 | 84 |
| Lepakot | Chiroptera |  | 202 | 1 116 |
|  | Cingulata | Vyötiäiset | 9 | 21 |
| Kaguaanit | Dermoptera |  | 2 | 2 |
|  | Erinaceomorpha | Siilit | 10 | 24 |
| Tamaanit | Hyracoidea |  | 3 | 4 |
| Jäniseläimet | Lagomorpha |  | 13 | 92 |
| Hyppypäästäiset | Macroscelidea |  | 4 | 15 |
| Kavioeläimet | Perissodactyla |  | 6 | 17 |
| Muurahaiskävyt | Pholidota |  | 1 | 8 |
|  | Pilosa | Muurahaiskarhut ja laiskiaiset | 5 | 10 |
| Kädelliset | Primates |  | 69 | 376 |
| Norsueläimet | Proboscidea |  | 2 | 3 |
| Jyrsijät | Rodentia |  | 481 | 2 227 |
| Tupaijat | Scandentia |  | 5 | 20 |
|  | Sirenia | Sireenieläimet | 3 | 5 |
|  | Soricomorpha | Almikit, päästäiset ja kontiaiset | 45 | 428 |
| Putkihampaiset | Tubulidentata | Maasika | 1 | 1 |
| Pussipedot | Dasyuromorphia |  | 22 | 71 |
| Pussirotat eli opossumit | Didelphimorphia |  | 17 | 87 |
| Harvaetuhampaiset | Diprotodontia |  | 39 | 143 |
| Silkkipussirotat | Microbiotheria | Chilenpussirotta | 1 | 1 |
| Pussikontiaiset | Notoryctemorphia |  | 1 | 2 |
| Pussipäästäiset | Paucituberculata |  | 3 | 6 |
| Pussimäyrät | Peramelemorphia' |  | 8 | 21 |